CELEX: 62012CN0013
Language: hu
Date: 2012-01-10 00:00:00
Title: C-13/12. P. sz. ügy: A Törvényszék (második tanács) T-190/08. sz., Chelyabinsk electrometallurgical integrated plant OAO (CHEMK), Kuzneckie ferrosplavy OAO (KF) kontra az Európai Unió Tanácsa ügyben 2011. október 25-én hozott ítélete ellen a Chelyabinsk electrometallurgical integrated plant OAO (CHEMK), Kuzneckie ferrosplavy OAO (KF) által 2012. január 10-én benyújtott fellebbezés

3.3.2012   
            
            
               HU
            
            
               Az Európai Unió Hivatalos Lapja
            
            
               C 65/10
            
         A Törvényszék (második tanács) T-190/08. sz., Chelyabinsk electrometallurgical integrated plant OAO (CHEMK), Kuzneckie ferrosplavy OAO (KF) kontra az Európai Unió Tanácsa ügyben 2011. október 25-én hozott ítélete ellen a Chelyabinsk electrometallurgical integrated plant OAO (CHEMK), Kuzneckie ferrosplavy OAO (KF) által 2012. január 10-én benyújtott fellebbezés
   (C-13/12. P. sz. ügy)
   2012/C 65/19
   Az eljárás nyelve: angol
   
      Felek
   
   
      Fellebbezők: Chelyabinsk electrometallurgical integrated plant OAO (CHEMK), Kuzneckie ferrosplavy OAO (KF) (képviselők: P. Vander Schueren ügyvéd, N. Mizulin solicitor)
   
      A másik fél az eljárásban: Az Európai Unió Tanácsa, Európai Bizottság
   
      A fellebbezők kérelmei
   
   A fellebbezők azt kérik, hogy a Bíróság:
   
               —
            
            
               nyilvánítsa a fellebbezést megalapozottnak és teljes egészében helyezze hatályon kívül a megtámadott ítéletet, ideértve a költségekről szóló határozatot is;
            
         
               —
            
            
               hozzon végleges ítéletet az ügyben a Bíróság alapokmánya 61. cikke alapján és a fellebbezőket érintő részében semmisítse meg a megtámadott rendeletet (1); és
            
         
               —
            
            
               a Tanácsot kötelezze a fellebbezők költségeinek viselésére mind az elsőfokú eljárás, mind pedig a jelen eljárás vonatkozásában.
            
         
      Jogalapok és fontosabb érvek
   
   A fellebbezők a következő érvekre hivatkoznak a Bíróság előtt kérelmeik alátámasztása érdekében:
   
                
            
            
               A fellebbezők azzal érvelnek, hogy a Törvényszék (i) a releváns bizonyíték egyértelmű jelentését elferdítette, és mindenesetre nem indokolta kellően az ítéletét az exportár névleges haszonkulcs alkalmazásával történő képzését illetően.
            
         
                
            
            
               A fellebbezők azt is kifogásolják, hogy a Törvényszék (ii) tévesen alkalmazta a jogot, amikor megállapította, hogy az EU és a Macedónia Volt Jugoszláv Köztársaság közötti stabilizációs és társulási megállapodás jogszerű hátrányos megkülönböztetés alapját képezi a fellebbezőkkel szemben; (iii) tévesen alkalmazta a jogot a dömpingellenes alaprendelet (2) 6. cikkének (7) bekezdéséből és 8. cikkének (4) bekezdéséből eredő kötelezettségek, valamint a védelemhez való jog elvének értékelése során; (iv) tévesen értékelte az intézmények releváns kötelezettségeinek és az eljárási garanciáknak a jelentőségét a dömpingellenes ügyekkel kapcsolatos közigazgatási eljárások kapcsán, és (v) elferdítette a fellebbezők által és az egy másik termelő által tett vállalásokkal kapcsolatos tények egyértelmű jelentését, és ezért téves következtetésre jutott e tekintetben, amely érinti a megtámadott ítélet érvényességét.
            
         
                
            
            
               Végül a felperesek előadják, hogy a Törvényszék (vi) tévesen értelmezte az alaprendelet 3. cikkének (6) bekezdését, és a dömpingellenes ügyekben az unió iparának okozott jelentős kár meghatározására alkalmazott módszert; (vii) tévesen értelmezte az alaprendelet 3. cikkének (5) bekezdése szerinti okozati összefüggést, és (viii) tévesen értékelte az intézmények indokolási kötelezettségét a dömpingellenes ügyekben a kár meghatározását illetően.
            
         
      (1)  A Kínai Népköztársaságból, Egyiptomból, Kazahsztánból, Macedónia Volt Jugoszláv Köztársaságból és Oroszországból származó ferroszilícium behozatalára kivetett végleges dömpingellenes vámról, valamint a kivetett ideiglenes vám végleges beszedéséről szóló, 2008. február 25-i 172/2008/EK tanácsi rendelet (Hl L 55., 6. o.)
   
      (2)  Az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendelet (HL L 56., 1. o.; magyar nyelvű különkiadás 11. fejezet, 10. kötet, 45. o.)